«Үздік педагог» байқауына өтінім қабылдау 25 қыркүйекке дейін ұзарды
DATE: 16:28, 22 Қыркүйек 2022 | GMT +5
TITLE: «Үздік педагог» байқауына өтінім қабылдау 25 қыркүйекке дейін ұзарды
URL: https://kaz.inform.kz/news/uzdik-pedagog-baykauyna-otinim-kabyldau-25-kyrkuyekke-deyin-uzardy_a3982096/
META: DATE: 16:28, 22 Қыркүйек 2022 | GMT +5
TOTAL WORDS: 117
AUTHOR(S):
TEXT: «Биыл байқауға қатысуға ниет білдіргендердің көптігін көріп отырмыз. Сол себепті конкурсқа құжат қабылдауды 25 қыркүйекке дейін, екінші кезеңге қатысу үшін 2022 жылдың 30 қыркүйегіне дейін ұзарттық. Конкурсты өткізу тарихында алғаш рет біз оны электронды форматта өткізіп отырмыз. Бұл қатысушыларға байқаудың әр кезеңін бақылап отыруға мүмкіндік береді. Қазір байқаудың үш кезеңі де автоматтандырылған», - деді ҚР Оқу-ағарту министрлігінің Орта білім комитетінің төрағасы Гүлмира Кәрімова. Құжат қабылдау 12 қыркүйекте басталған болатын. Байқауға балабақшалардың, мектептердің, колледждердің штаттағы мұғалімдері қатыса алады. «Үздік педагог» атағының иегерлеріне 3 млн теңге көлеміндегі ақшалай сыйақы ғана емес, төсбелгілер де беріледі. Арнайы вебпортал арқылы өтінім беруге, конкурс құжаттамасын жүктеп алуға және барлық кезеңдегі ұпайларды бақылауға болады. Байқау ережелері туралы қосымша ақпарат Оқу-ағарту министрлігінің сайтында да бар
